Oktäbr'skii

Oktäbr'skii (ven. i , ) om Venäman lidn da lidnümbrik Baškortostanan Tazovaldkundas, sen videnz' surtte lidn. Sijadase tazovaldkundan päivlaskmaiženno röunanno.

 Istorii 
Lidnan territorii da sen ümbrišt oma elänzoittud amussai, tetas Mullino II-seižutest kodikoittud hebon jändusidenke (7.−6. voz'tuhad e.m.e.).

Nügüdläižen eländpunktan aluz om pandud Soclidn-žiloks () vl 1937 šingotamha kivivoin löudmižsijad. Kävutihe türmatud da ottud plenha mehiden töid. Oktäbr'skii-radnikžilo sai lidnan statusad tazovaldkundan alištusenke vn 1946 5. päiväl sulakud.

Kivivoin samine, mašiništon tehmine samha kivivoid, metalližkonstrukcijoiden da sauvondmaterialiden pästand (raudbetontegesed, keramine apakut) i kebn tegimišt oma olmas Oktäbr'skii-lidnas, mugažo avtoladimiden tegim, porcellanastjoiden tegim i plastiktegesiden edheotand.

 Geografijan andmused 
Lidn sijadase Ik-jogen oiktal randal, Bugul'man i Belebein ülüden kukhil, 140 m ü.m.t. keskmäižel korktusel.

Tatarstan om jogen vastrandal. Matkad Ufahasai om 160 km päivnouzmha orhal vai 180 km avtotedme. Lähembaižed lidnad oma Tuimazi kümnes kilometras pohjoižpäivnouzmha i Bavli (Tatarstan) kümnes kilometras suvipäivlaskmha.

 Tobmuz 
Oktäbr'skii om lidnümbrikon üks'jäižeks eländpunktaks. Jagase nomeruidud mikrorajonikš (7, 21, 23..26, 28, 29, 32, 34..38, 40) i läz koumetoštkümneks nimitadud lidnanlaptaks.

Lidnümbrikon tobmuden pämez' om sen Administracijan pämez'. Edeližed lidnan Administracijan pämehed oma Aleksei Šmelöv (tal'vku 2013 — sügüz'ku 2023), Sergei Molčanov (2003 — kül'mku 2013), Jurii Korol'kov (1992−2003). Lidnümbrikon nevondkundan ezimez' om Andrei Kupavih vn 2024 sügüz'kuspäi. Edeline nevondkundan ezimez' om Aidar Imangulov (2005 — sügüz'ku 2024).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 109 474 ristitud, vn 2021 — 115 557 ristitud. Kaik 113 929 eläjad oli lidnas vl 2017. Kaikiš suremb lidnan ristitišt oli 114 194 eläjad vl 2019.

Rahvahad (enamba 1 % vl 2010, ozutadud rahvahudenke): venälaižed — 40,9 %, totarlaižed — 38,1 %, baškiralaižed — 13,3 %, čuvašalaižed — 1,8 %, ukrainalaižed — 1,3 %, marilaižed — 1,2 %, toižed rahvahad — 3,4 %.

Mamankelen mödhe (2010): venän kel' — 52,5 %, totaran kel' — 35,9 %, baškiran kel' — 6,9 %, čuvašan kel' — 1,0 %.

Islaman koume pühäpertid (sidä kesken Zajitovon päpühäpert', 2007) da «Nurul' islam»-medrese oma avaitud lidnas. Ortodoksižen hristanuskondan kaks' pühäpertidOktäbr'skijan pühäpertid sobory.ru-saital.  oma saudud: Sretenjan kafedraline päjumalanpert' (om letud vll 1995−2008) i ph. Sergii Radonežalaižen jumalanpert'.

Lapsiden opendusen aluzkundad oma päivkodid, keskškolad. Professionaližen opendusen aluzkundad oma viž kolledžad (kivivoin S.I. Kuvikinan nimed, äiprofil'ne professionalineOktäbr'skijan äiprofil'žen profkolledžan sait (oktmpk.ru). , gumanitarine, muzikkolledž, kommunaližsauvondkolledžOktäbr'skijan kommunaližsauvondkolledžan sait (okt-okst.edusite.ru). ), Oktäbr'skijan ekonomine tehnikumOktäbr'skijan ekonomižen tehnikuman sait (nouoet.ru). , «Nurul' Islam»-medrese, Tuimazin medkolledžan filial, kahten üläopendusen aluzkundan filialad (Uf).

 Transport 
Avtobusad da taksid oma kundaližeks transportaks lidnas. «Ural»-avtote (M5) ümbärdab lidnad suvespäi. Nariševo-raudtestancii om sarakon čup i kävutase jüguiden täht vaiše, passažirstancii sijadase Tuimazi-lidnas.

Sportlendimpöud levigandeb ühesa kilometrad suvipäivlaskmha lidnaspäi.

 Galerei 

 Homaičendad 

 Irdkosketused 
 Oktäbr'skii-lidnümbrikon tobmuden sait (oktadm.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Baškortostanan Tazovaldkundan lidnad
Kategorii:Baškortostanan Tazovaldkundan lidnümbrikod